open-index/open-wikipedia-markdown huggingface dataset:
GM-Gruppen

**GM-Gruppen** er en idealistisk forening for jernbaneinteresserte med spesiell interesse for diesellokomotiver fra General Motors (GM). 

Foreningen ble stiftet 2. mars 1989, men det første lokomotivet, G12 7707, var anskaffet av en gruppe entusiaster allerede i 1986. G12 7707 gikk sin «jomfrutur» i restaurert stand i 1992. GM-Gruppens restaurering av det unike lokomotivet vakte betydelig interesse hos GM i USA, og GM-Gruppen ble tildelt en ærespris fra GM for arbeidet. Ytterligere to GM-lokomotiver ble anskaffet fra Danske Statsbaner i 1993 (MX 1040 og MY 1104), og i 1998 inngikk Norsk Jernbanemuseum og GM-Gruppen avtaler om disponering av de to norske NOHAB-maskinene Di 3.602 og 3.616. Avtalene gav GM-Gruppen ansvaret for drift og vedlikehold i en 10-års periode. Som motytelse skulle foreningen restaurere enhetene, som da var nokså forfalne. 

GM-gruppen fikk i 1997 konsesjon for kjøring på det norske jernbanenettet, og bedrev i årene fremover medlemsturer og charterturer med eget og innleid materiell. Etter en revisjon i november 2003 trakk Statens jernbanetilsyn tilbake tillatelsen til å drive trafikkvirksomhet, blant annet på grunn av mangelfull dokumentstyring. De manglende trafikkinntektene førte foreningen inn i en prekær økonomisk situasjon som tvang frem salg av flere vogner og et lokomotiv (MX 1040).  

I september 2006 fikk GM-gruppen tilbake lisensen til å drive gods- og persontrafikk på det nasjonale jernbanenettet. Etter ytterligere revisjon av Statens jernbanetilsyn ble denne lisensen anbefalt trukket tilbake i februar 2007, og foreningen vedtok deretter å avvikle trafikkvirksomheten i egen regi. 

Foreningens materiell vil bli solgt eller hugget, og lokomotivene som ble disponert fra Norsk Jernbanemuseum vil bli levert tilbake.
Skorradalshreppur

**Skorradalshreppur** er en kommune (sveitarfélag) i regionen Vesturland på Island. Kommunen vil i 2026 bli slått sammen med nabokommunen Borgarbyggð.

## Referanser
Arnulf av Holland

**Arnulf** (eller Aarnout) (født ca. 951 i Gent, død 18. september 993) var fra 988 til 993 greve av Holland og Vest-Friesland. Arnulf er også kjent som *Arnulf av Gent* (*Gandensis*) etter stedet han ble født. 

## Liv og virke
### Bakgrunn
Arnulf stammet fra gerulfingernes slekt. Han var sønn av grev Dirk II av Holland og hans hustru *Hildegard av Flandern*.  Første gang Arnulf nevnes er det sammen med sine foreldre, i det dokument fra 26. oktober 970. Som sin far Dirk ser vi navnet hans i mange flamske sertifikater. I begynnelsen nevnes de sammen, senere sees kun Arnulf tilbake.

I mai 980 giftet han seg med Lutgardis av Luxemburg, datter av Siegfried av Verdun, greve av Luxemburg, og Hadewig av Lothringen. Sammen fikk de tre barn:
* datteren Adelina av Holland (ca. 995–ca. 1045), første gang gift med Baudouin II av Boulogne som hun fikk sønnen Eustachius I av Boulogne med, og for annen gang gift med Engelram I av Ponthieu.
* sønnen Dirk III av Holland (ca. 981–27. mai 1039)
* sønnen Siegfried av Holland (ca. 980–5. juni 1030)

I 983 reiste han sammen med keiser Otto II til Roma.

### Hersker
Arnulf etterfulgte sin far i 988. Han fikk en delvis vanskelig herskertid. Ikke bare var faren en av de mektigste lensherrer under det ottoniske hus i området mellom Rhinens og Scheldes munninger, men han innehadde også len under den franske krone, og var dessuten av stor betydning som havne- og vikgreve av Gent.

Liksom sin far var han tilhenger av ottonerne, og med dette kom han i konflikt mot Hugo Capet. Denne herjet stygt i Arnulfs områder og belenet ikke ham, mens hans sønn Theoderich III med de franske besittelsene.  I midten av mai 988 oppholdt  Otto III og keiserinne Theophanu seg i området som var omtvistet mellom Hugo Capet og Karl av Niederlothringen. Regionens storherrer kom til keiserinnens hoffleir; det var markgreve Gottfried av Verdun og Arnulf av Holland, Vestfriesland og Gent. Der ble antagelig etter farens død de lensrettslige forholdene som var blitt rotet til av Hugo Capet ryddet opp i, til Arnulfs tilfredshet.  

Arnulf var den første som førte krig mot Vest-Frieslands opprørske beboere. Han ga en del av eiendommene sine i Schieland, i dagens Rotterdam til klosterkirken i Egmond, blant annet Bergan (i dag kjent som bydelen Hillegersberg) og Schie (i dag Overschie). Dette kan ha hatt sammenheng med munkenes arbeid for å vinne land ved at vannet ble ledet bort fra myrområdene i Holland. Arnulf sørget også for at Hollands grenser mot sør ble flyttet lengre sørover.

### Død
Han døde 18. september 993, antagelig ved elven Maas' munning. Sammen med flere andre familiemedlemmer er han gravlagt i abbediet i Egmond, og han ble senere kanonisert. Lutgardis ga eiendommen Rugge til Sankt Peterabbediet i Gent 20. september 993 for hennes gemals sjelefred. I juni 1005 forsonet hun seg med Vest-Frieslands opprørske innbyggere.

## Litteratur
* Heinrich Leo: *Zwölf Bücher Niederländischer Geschichte.* Teil 1. Halle, 1832 643-645
* 

## Referanser


## Eksterne lenker
* Count Holland and Frisia, Chapter 2. COUNTS OF HOLLAND (900)-1299
Susana Dosamantes

**Susana Dosamantes** (født 9. januar 1948 i Guadalajara, død 2. juli 2022) var en meksikansk skuespillerinne og mor til sangeren Paulina Rubio. Dosamantes spilte inn et femtitalls TV-serier (telenovelas) og filmer.

## Referanser


## Eksterne lenker
*
Naxalbari

**Naxalbari**, område på 121 km² i den indiske delstaten Vest-Bengal, i distriktet Siliguri nær Darjeeling. 

I øst, på den andre sida av grenseelva Mechi, ligger Nepal. 

Naxalbari er prega av jordbruk. De største byene er *Hatighisha* og *Naxalbari*.

Naxalbari er i best kjent som utgangspunktet for en geriljabevegelse av fattigbønder, *naxalbariopprøret*, som starta i 1967. Det blei et forbilde for en maoistisk kommunistbevegelse i India som fra da av blei kjent som naxalitter.

I 1971 var aktivister derfra fødselshjelpere for et liknende opprør i Nepals sørøstligste distrikt Jhapa, som grenser mot Naxalbari.
Wimbledon-turneringen 1985

**Wimbledon-turneringen 1985** 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Ramón Arellano Félix

**Ramón Arellano Félix** (født 31. august 1964, død 10. februar 2002) var en meksikansk narkotikahandler og kriminell. Han knyttes opp til Tijuana narkotikakartell og en massakre på 12 familiemedlemmer av en annen narkotikahandler. Den 18. september 1997 ble Félix ført opp på en liste over de 10 mest ettersøkte av FBI. Han ble drept den 10. februar 2002 av meksikansk politi i Mazatlán.
Fylkesvei 3360

**Fylkesvei 3360** går mellom Feset og Åby i Bamble kommune.

Frem til 2019 hadde veien betegnelsen fylkesvei 208 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Sven Tore Jacobsen

**Sven Tore Jacobsen** (født 18. august 1953) er en norsk håndballtrener. Han var trener for Norges kvinnelandslag i håndball fra 1984 til 1993 og deltok i en rekke internasjonale suksesser. Laget tok blant annet sølv i OL i 1988 og 1992. Han ble tildelt Olavstatuetten i 1994.

Sven Tore Jacobsen sluttet trenervirksomheten i 1994. Han arbeidet som administrerende direktør i Felleskjøpet i Trondheim fra 1999 til 2006. Fra 2006 til 2008 var han administrerende direktør i den trondheimsbaserte grossisten MaskeGruppen AS. I 2012 gjorde han comeback som håndballtrener da han overtok som trener for Kolstad Håndball i 1. divisjon i håndball for menn. Sven Tore Jacobsen er til daglig hovedtrener for Skaun J16.

## Meritter (som trener)
* 1986: VM-bronse
* 1988: OL-sølv
* 1992: OL-sølv
* 1993: VM-bronse

## Referanser
Zhu Jianhua

**Zhu Jianhua** (forenklet kinesisk: 朱建华, tradisjonell kinesisk: 朱建華, født 29. mai 1963 i Shanghai) er en tidligere kinesisk idrettsutøver som konkurrerte i høydehopp.

Han satte verdensrekord 11. juni 1983 med  et hopp på 2,37, han forbedret verdensrekorden to ganger, siste gangen 10. juni 1984, til 2,39  en verdensrekord som han hadde frem til 11. august 1985 da Rudolf Povarnitsyn hoppet en centimeter høyere.

Han vant flere asiatiske mesterskap og han vant bronse både under VM i 1983 i Helsingfors og sommer-OL 1984 i Los Angeles.
## OL-medaljer
*  1984  Los Angeles -  Bronse i friidrett, høydehopp menn  Kina 
## Referanser


## Eksterne lenker
*
Kurtoisi

**Kurtoisi** eller **kurtoasi** (fra fransk: *courtoisie* av *cour*, «hoff»), på norsk «høviskhet», betegner et ideal om edel og kultivert (jfr. «høflig», også avledet av «hoff») adferd i kongens og adelens krets. Idealet beskrives i høvisk litteratur som blomstret utover 1100-tallet, først i Sør-Frankrike med trubadurenes lyrikk, senere i det meste av Europa i form av romaner og vers om kjærlighet og riddernes bragder i ridderturneringer og på slagmarken. 

Den tyske sosiologen Norbert Elias ser i sin *Über den Prozess der Zivilisation* (engelsk: *The Civilizing Process*, på topp 10-listen over århundrets bøker) kurtoisi som det første stadiet i framveksten av en moderne personlighetstype. Hvordan adelens kurtoisi seinere ble antatt som et ideal for sosialt samvær også av lavere samfunnsklasser, er særlig studert av Gabriel Tarde i *Les lois de l'imitation*.

## Referanser


## Se også
* Høvisk litteratur
* Norsk hofflitteratur
* Eufemia-visene
Jhapa (distrikt)

**Jhapa** er det sørøstligste og et av de laveste av Nepals 75 distrikter.

Jhapas areal er 1 606 km², og befolkningen var i 2001 688 109. Jhapa var da landets tredje folkerikeste distrikt.

Distriktet hører til *Mechi sone* i *Østregionen*. Hovedstaden heter *Chandragadhi*.

I nord grenser Jhapa mot distriktet Ilam, i vest mot Morang.

Jhapa grenser mot India i sør og øst. I sør ligger den indiske delstaten Bihar. På den andre sida av grenseelva Mechi i øst ligger delstaten Vest-Bengal.

Største byer er Mechinagar (befolkning 2005 anslått til 33 766), Damak (befolkning 2005 anslått 33&nbsp;766) og Bhadrapur (befolkning 2005 anslått 19&nbsp;524).

Antall distriktsutviklingskomiteer 47. Bykommuner 3. Bybefolkninga i 2001 var 14,9 %.

Forventa levealder 58,5 år, barnedødelighet pr. 1 000 fødte 80,7 (tall fra 2001), leger 22 (2002).

Høykaste-befolkning 40,4 %, dalit 6,47 %, muslimer 3,1 %, buddhister 5,0 %, andre religioner 12,6 % (tall fra 2001).

Jhapa ligger i det østlige Tarai, det tropiske, flate slettelandet som er forma av jord fra elvene som flyter østover og ender i den bengalske bukt. Laveste punkt ligger 80 moh.. 

Distriktet var tidligere dekka av jungel. Økonominen er dominert av jordbruk, med rike storgods og mange svært fattige, jordløse bønder.

Mange tilhører nasjonale og religiøse minoriteter. Kirat-befolkninga som dominerer de høyere distriktene av det østligste Nepal fins også her. Det er innslag av bengali-talende. Over 26 000 santaler, (også kjent som *satar* og *hor*) bor i den sørlige delen av distriktet. Mange av dem fikk først statsborgerskap i Nepal i den første delen av 2007. Før det skal over 4 000 ha utvandra til India fordi de var statsløse.

Rajbanshi-folket og deres mindre tallrike, nære slektninger Tajpuria-folket, holder til her og i nabodistriktet Morang. Gangai og dhimal er andre folk som bor i disse to distriktene.

Meche, et lite folk som har navn etter *Mechi*-elva, bor langs grenseelva. I India er denne gruppa rekna som en del av *Kachhari-folket*. De lever i små grupper som flytter fra sted til sted i jungelen.

*Kisan*, et lite folk som snakker et dravidisk språk, bor i de to landsbyene *Dhulabari* and *Dhaijan*.

I 1971 blei Jhapa kjent for et fattigbondeopprør leda av en organisasjon av unge prokinesiske kommunister, som blei kjent som Jhapeli-gruppa. De hadde hjelp og inspirasjon fra indiske aktivister fra Naxalbari-distriktet på den andre sida av grensa. Derfor blei de kjent som nepalske naxalitter.

Jhapeli-gruppa danna seinere utgangspunkt for det store, moderate kommunistpartiet som er best kjent som UML.

Visestatsminister i G. P. Koiralas regjering i 2006 fra UML, tidligere medlem av Jhapeli-gruppa K. P. Sharma Oli, er parlamentsrepresentant fra Jhapa.

## Referanser


## Eksterne lenker
* Kart over Jhapa-distriktet
* Kart med helsestatistikk (På engelsk. Feil i statistikken.)
Hjerteklaff

**Hjerteklaff** er en anatomisk del av et hjerte, som skal hindre blodet i å flyte i motsatt retning, som for eksempel ved et slag.

Hjertet består av to forskjellige typer klaffer, *seilklaffer* og *halvmåneklaffer*. Seilklaffer ser ut som seil og halvmåneklaffer som halvmåner. Mellom hjertets forkammere og hjertekammere ligger seilklaffene. Seilklaffen(e) mellom høyre forkammer og høyre hjertekammer heter *tricuspidalklaffen*, og seilklaffen(e) mellom venstre forkammer og venstre hjertekammer kalles *bicuspidalklaffen* (også kalt *mitralklaffen*). 

Halvmåneklaffer finnes i overgangen mellom hjertekamrene og arteriene. Mellom høyre hjertekammer og *arteria pulmonalis* (arterien som går fra hjertet til lungene) finnes *pulmonalklaffen*, og mellom venstre hjertekammer og aorta finnes aortaklaffen.

Hjertelyder er lyder fra klaffene som lukkes. Hjertelydene karakteriseres som "lubb dupp"-lyd, der "lubb" er når tricuspidal- og bicuspidalklaffen lukker seg (seilklaffene), mens "dupp" er når pulmonal- og aortaklaffen lukker seg (halvmåneklaffene).

Funksjonen til hjerteklaffene er å styre blodstrømmens retning i hjertet, og de fungerer som en slags tilbakeslagsventil.
VM i friidrett 2011

**VM i friidrett 2011** ble arrangert i Daegu i Sør-Korea mellom 27. august og 4. september 2011 . Arenaen for mesterskapet var Daegu Stadium.
 
Arrangørkandidatene var:
* Brisbane, Australia
* Daegu, Sør-Korea
* Moskva, Russland
Daegu ble utpekt som arrangørby 27. mars 2007. 

Tidligere kandidater:
* Göteborg søkte, men trakk søknaden tilbake på grunn av manglende støtte fra den svenske staten.
* Casablanca og Split leverte en offisiell melding om interesse, men leverte ingen søknad.

## Medaljefordeling
*(47 av 47 øvelser)



## Resultat

### Kvinner
#### 100 m



Dato: 29. august

#### 200 m



Dato: 2. september

#### 400 m



Dato: 29. august

#### 800 m



Dato: 4. september

#### 1500 m



Dato: 1. september

#### 5 000 m



Dato: 2. september

#### 10.000 m



Dato: 27. august

#### Maraton



Dato: 27. august

#### 100 m hekk



Dato: 3. september

#### 400 m hekk



Dato: 1. september

#### 3000 m hinder



Dato: 30. august

#### 4 x 100 m stafett



Dato: 4. september
 

#### 4 x 400 m stafett



Dato: 3. september

#### 20 km kappgang



Dato: 31. august

#### Høydehopp



Dato: 3. september

#### Lengdehopp



Dato: 28. august

#### Tresteg



Dato: 1. september

#### Stavsprang



Dato: 30. august

#### Kulestøt



Dato: 29. august

#### Diskos



Dato: 28. august

#### Sleggekast



Dato: 4. september

#### Spydkast



Dato: 2. september

#### Sjukamp



Dato: 30. august

Den opprinnelige gullvinner Tatjana Tsjernova fra Russland ble fratatt sin gullmedalje 29. november 2016 av CAS.

### Menn
#### 100 meter



Dato: 28. august

#### 200 meter



Dato: 3. september

#### 400 meter



Dato: 30. august

#### 800 meter



Dato: 30. august

#### 1500 meter



Dato: 3. september

#### 5000 meter



Dato: 4. september

#### 10 000 meter



Dato: 28. august

#### Maraton



Dato: 4. september

#### 110 m hekk



Dato: 29. august

#### 400 m hekk



Dato: 1. september

#### 3000 m hinder



Dato: 1. september

#### 4 x 100 m stafett



Dato: 4. september

#### 4 x 400 m stafett



Dato: 2. september

#### Høydehopp



Dato: 1. september

#### Lengdehopp



Dato: 2. september

#### Tresteg



Dato: 4. september

#### Stavsprang



Dato: 29. august

#### Kulestøt



Dato: 2. september

#### Diskos



Dato: 30. august

#### Sleggekast



Dato: 29. august

#### Spydkast



Dato: 3. september

#### Tikamp



Dato: 28. august

#### 20 km kappgang



Dato: 28. august

#### 50 km kappgang



Dato: 3. september

## Norges tropp

Norge stilte med 13 utøvere under mesterskapet.
*Jaysuma Saidy Ndure, IL i BUL – 100 m og 200 m
*Bjørnar Ustad Kristensen, Sandnes – 3000 m hinder
*Trond Nymark, TIF Viking – 50 km kappgang
*Urige Buta, Haugesund – maraton
*Eivind Henriksen, Tjalve – slegge
*Andreas Thorkildsen, KIF – spyd

*Ezinne Okparaebo, IL i BUL – 100 m
*Ingvill Måkestad Bovim, Gular – 800 m og 1500 m
*Stine Tomb, SK Vidar – 400 m hekk
*Tonje Angelsen, Trondheim Friidrett – høyde
*Cathrine Larsåsen, IL BUL – stav
*Mona Holm, IK Tjalve – slegge
*Ida Marcussen, IK Våg – 7-kamp

## Tidsskjema

## Referanser

## Eksterne lenker
* 
* Det internasjonale friidrettsforbundet
Marit Andreassen

**Marit Adeleide Andreassen** (født 1966) er en norsk skuespiller som har gjort seg bemerket både på scene, film og TV.

Andreassen gikk ut av Statens teaterhøgskole i 1993.

Hun kom til Oslo Nye Teater i midten av 1990-årene hvor hun blant annet medvirket i oppsetninger som *[[Crazy for You]]* (1995), *Nærmere* (1998), *Ville engler* (1999), samt hovedrollen som Sally Bowles i musikalen *[[Cabaret]]* (2000). Sistnevnte stykke fikk svært god omtale og hadde svært høye besøkstall. I 2001 gikk hun til Nationaltheatret. Her har hun medvirket i oppsetninger som *[[Jeppe på bjerget]]*, *[[Peer Gynt]]*, *[[Pippi Langstrømpe]]* og spilt hovedrollen i en fornyet versjon av *[[Hedda Gabler]]* (2002). Hun har også medvirket i oppsetninger ved andre teater.

Hun har også medvirket i en del filmer, deriblant *[[Evas øye]]* (1999), *[[Jonny Vang]]* (2003), *[[Andreaskorset]]* (2004) og *[[Beatles (film)|Beatles]]* (2014). Hun gjorde seg spesielt bemerket i rollen som den arrogante og selvopptatte sjefen i komedien *[[37 og et halvt]]* (2005).

På fjernsyn gjorde hun seg først bemerket i komiserien *[[Nr. 13]]* (1998–2001), deretter i rollen som *Bente Isaksen* i flere produksjoner om politietterforskeren Cato Isaksen. Hun har ellers gjort seg bemerket i barneserien *[[Det var en gang et eventyr]]* (2008), dramaserien *[[Himmelblå]]* (2010), komiserien *[[Sara og Selma]]* (2011) og familieserien *[[Alle sammen sammen]]* (2014–2016).

I 2023 deltok hun i ''Farmen kjendis''.

Marit Andreassen er født og oppvokst i Lofoten, men er bosatt i Oslo.

## Referanser


## Eksterne lenker
*
Arthur Currie

**Arthur Currie** (født 5. desember 1875, død 30. november 1933) var en canadisk general og den første canadiske sjefen for Canadian Expeditionary Force i Frankrike under første verdenskrig. Han er kjent som en av de beste generalene under første verdenskrig. Under hans ledelse vant det canadiske korpset flere slag og fikk rykte for å være et av de beste allierte forbandene.

## Referanser
Skolekrets

**Skolekrets** er en gammel kommunal inndeling som bestemte hvor barna i kretsen skulle gå på skole. Selv om det har vært en skolesentralisering, fungerer de gamle skolekretsene ofte fremdeles. 

## På landsbygda
Om skolekretsenes betydning kan man lese i mange skolehistorier. En lenke nederst i artikkelen viser til Vega på Helgeland, som hadde 9 skolekretser før sentraliseringen. På landsbygda overtar gjerne kretsen den gamle skolen og bruker den til grendehus og som sentrum for kulturell og sosial aktivitet i kretsen. 

## I byene
I byene er ofte kretsgrenser viktige for å fastsette rettigheter i forbindelse med skoleskyss. Når en skole blir for liten, kan det ofte være billigere å endre kretsgrensene slik at barn får tilhørighet til en annen skole, enn å utvide den som er blitt for liten. 

I Oslo og Akershus har økningen av barn i skolen vært større enn den bygningsmessige kapasiteten tilsier, noe som har ført til at barn ikke får gå på nærskolen i den opprinnelige skolekretsen, men må gå på en annen skole.

## Regional planlegging og arealpolitikk
I Stortingsmelding nr. 29 (1996–97) *Regional planlegging og arealpolitikk* heter det i kapittel 6.1.1.: *Miljøbyene arbeider aktivt for å definere lokalsamfunn som grunnlag for områderettet og tverrsektoriell planlegging. Erfaringene viser at *'skolekretser*' ofte er hensiktsmessige områder for slik planlegging. Det gjennomføres konkrete forbedringstiltak som sikring av skoleveger, opparbeidelse av utearealer, vern av kulturmiljøer, lokale tjenester og aktiviteter o.l. Slik områdeutvikling stiller store krav til tverrsektoriell tenkning både på lokalt, kommunalt og statlig hold. Virkemidler innen arealplanlegging, bolig- og miljøfornyelse, helse- og sosial, skole og kultur må ses i sammenheng lokalt. Erfaringene er at tverrsektorielt arbeid er tungt å trekke i gang, men gir kommunene muligheter til å fremme nye former for deltaking i planlegging og utløsning av lokale ressurser.*

## Referanser


## Eksterne lenker
* 6.1.1 Erfaringer fra miljøbyarbeidet
* Skolehistorie fra Vega
Keisersnitt

**Keisersnitt** (Latin: *sectio caesareae*) er et kirurgisk inngrep for å få ut et barn fra morens livmor når det oppstår komplikasjoner ved fødselen.
I romertiden innførte en av keiserne en lov som påla borgerne, ved en gravid kvinnes død, å skjære opp livmoren slik at barnet kunne overleve. Ingen kvinne overlevde keisersnitt før på 1700-tallet.

I våre dager kan keisersnitt være planlagt dersom det forventes problemer ved fødselen. Når en fødsel trekker ut i tid, om det er mekanisk misforhold, slik at det er mekaniske problemer med å få ungen ut, og om moren eller barnet får reduserte livstegn er keisersnitt en vanlig brukt måte å få gjennomført fødselen raskt på. Dersom jordmor og/ eller gynekolog/fødselslegen er redd for komplikasjoner, er keisersnitt en rask løsning på problemet.

Når den gravide kvinnen får narkose, er det viktig å få ut ungen så fort som mulig for å hindre at også ungen blir påvirket av narkosemidlene, siden dette kan gi dårligere pusterefleks. Derfor blir inngrepet startet så fort som mulig etter at kvinnen har redusert bevissthet. Det tar kort tid før livmoren er åpnet og ungen er ute.

En fødsel er det tidspunktet i både kvinnens og barnets liv da det lettest oppstår en medisinsk akuttsituasjon som krever raskt kirurgisk inngrep. Derfor mener mange leger at fødsler skal foregå på sykehus der det er mulighet for keisersnitt uten ventetid og uten lang transport eller andre utsettelser. Dette kommer lett i konflikt med enkelte jordmødre og fødekvinner som ønsker hjemmefødsel, eller fødsel ved en fødestue for å unngå lang reise og opphold ved et sykehus langt fra hjemmet den siste tiden før fødsel.

Hvorfor det faktisk heter keisersnitt er uvisst. Det har vært spekulert i at Julius Cæsar ble forløst på denne måten ca. 100 f.kr., men dette er ikke korrekt. Navnet kommer muligens fra en romersk lov som ble innført (lex caesarea). Loven sa at inngrepet skulle utføres mot slutten av svangerskapet dersom en gravid kvinne var døende. Hensikten var å redde barnet.

## Referanser
Renault FT-17

**Renault FT-17** (*Automitrailleuse à chenilles Renault FT modèle 1917*) var en fransk lett stridsvogn fra første verdenskrig. FT-17 var den første stridsvognen med roterende tårn og konfigurasjonen ble etterliknet av de fleste stridsvogner frem til vår tid.

Arbeidet på FT-17 begynte i mai 1916 og ble ledet av Louis Renault. Selv om FT-17 var mye mer avansert enn de to første stridsvognene &ndash; Schneider CA1 og St. Chamond &ndash; hadde Renault store problemer med å få FT-17 akseptert av den franske hæren. I løpet av krigen forandret den franske generalstabens holdning til stridsvogner seg fra store stridsvogner til små og manøvrerbare stridsvogner som FT-17, og FT-17 ble satt i produksjon i løpet av 1917. Det ble produsert rundt 4&nbsp;000 eksemplarer, fordelt på den franske hæren og den amerikanske hæren. I tillegg ble den lisensprodusert i USA. FT-17 var godt egnet til masseproduksjon og hadde et produksjonsmål på 12&nbsp;260 i løpet av 1919.

Etter krigen ble FT-17 eksportert til mange land (Polen, Estland, Litauen, Romania, Jugoslavia, Tsjekkoslovakia, Sveits, Belgia, Nederland, Spania, Brasil, Tyrkia, Iran, Finland, USA og Japan) og la grunnlaget for utviklingen av stridsvognen som våpenart i disse landene. Den var også med i flere konflikter i mellomkrigstiden, blant annet den russiske revolusjon, den polsk-sovjetiske krig, den kinesiske borgerkrigen og den spanske borgerkrigen. Da andre verdenskrig brøt ut var den fremdeles i bruk blant annet i den franske, den finske og den polske hæren, men viste seg å være utdatert i forhold til den nye generasjonen stridsvogner. Etter den franske kapitulasjonen i 1940 overtok Tyskland 1704 FT-17 og benyttet disse som flybaseforsvar.

## Se også
* Six Ton Tank M1917 &ndash; den amerikanske versjonen

## Eksterne lenker
*
Kingdom Hearts

:*For det første spillet i serien, se [[Kingdom Hearts (videospill)]].*
 er en japansk/amerikansk videospill-serie lagd og publisert av Square Enix. Spillene er et samarbeid mellom Square Enix og Buena Vista Games, og er under ledelse av Tetsuya Nomura, en spill og figur-designer for Square Enix. Spillene er en kombinasjon av forskjellige Disney historier som tilsammen utgjør deler av "Kingdom Hearts" universet. Serien har i denne sammenheng også mange av Disney figurenes offisielle stemmer som Haley Joel Osment, David Gallagher, Jesse McCartney, Hayden Panettiere, Christopher Lee, Willa Holland, Jason Dohring, Mark Hamill og Leonard Nimoy. Figurer fra Square "Square Enix"s Final Fantasy er også med i spillet. Spillserien sirkulerer rundt hovedpersonen Sora, og hans søk for sine venner og møtene han gjør med Disney- og Final Fantasy figurene og deres verdener. Nylige spill har dermot sirkulert rundt andre karakterer som er sentrale for seriens historie.

Per februar 2012 er det utgitt 7 "Kingdom Hearts" spill over forskjellige spilkonsoller, og flere spill er planlagt. To av spillene har blitt utgitt til Sonys PlayStation 2, og ett til Nintendos Game Boy Advance. Spillene er som følger:
#*[[Kingdom Hearts (videospill)|Kingdom Hearts]]* – 2002 – PlayStation 2
#*[[Kingdom Hearts: Chain of Memories]]* – 2005 – Game Boy Advance
#*[[Kingdom Hearts II]]* – 2006 – PlayStation 2

## Figurer
Spillene inneholder mange figurer fra Disney-universet for eksempel Donald Duck, Mikke Mus og Langbein og *[[Final Fantasy]]*-spillene for eksempel Cloud Strife, Sephiroth og Tidus. Imidlertid inneholder spillet også nye figurer blant annet hovedpersonene Sora, Kairi og Riku.

Kingdom Hearts-Serien:

1. Kingdom Hearts Birth By Sleep

2. Kingdom Hearts

3. Kingdom Hearts Chain Of Memories

4. Kingdom Hearts 358/2 Days

5. Kingdom Hearts II

6. Kingdom hearts Re:Coded

7. Kingdom Hearts Dream Drop Distance

8. Kingdom Hearts Birth By Sleep A Fragmentary Passage

9. Kingdom Hearts III

10. Kingdom Hearts Melody of Memory

11. Kingdom Hearts Union x
## Eksterne lenker
*
Thoothukudi

**Thoothukudi** (தூத்துக்குடி på tamil), også kjent som **Tuticorin**, er en by i Indias delstat Tamil Nadu.

Byen er også kjent som *Perlebyen*. Den er en av Indias eldste byer med en historie som går tilbake til 500-tallet f.Kr. 

Thoothukudi er kjent for perlefisking og skipsbygging. Den var Pandyakongedømmets havneby, og paravanernes hovedby. 

## Eksterne lenker
* Tuticorins havn
* Our Lady of Snows Shrine Basilica, Tuticorin
* St.Anthony's Shrine (Church of St.Antony's of Padua) i Puliyampatti, Tuticorin District
* Siste nytt fra Tuticorin
Kanyakumari

**Kanyakumari**, bokstavelig «Jomfruen (eller Kanya) prinsessen» i referanse til hindugudinnen Devi Kanya Kumari, tidligere kjent som **Cape Comorin**, er en liten by i distriktet Kanyakumari i den indiske delstaten Tamil Nadu. Byen ligger på selve sørspissen av India, den sørligste odden av det indiske subkontinentet. Inderne sier at Kanyakumari grenser mot tre hav, Det indiske hav i sør, Det arabiske hav i vest og Bengalbukta i øst. Byen er den sørligste byen på det indiske fastlandet, omtrent 90 km sør for byen Thiruvananthapuram, og omtrent 20 km sør for Nagercoil, adminstrasjonsbyen til distriktet Kanyakumari. Byen grenser mot vest, sør og øst av Lakkadivhavet. Den har en kystlinje på 71,5 kmstrukket langs disse tre sidene.

Kanyakumari er et populært turistmål i India. Bemerkelsesverdige turiststeder er blant annet dens unike soloppgang og solnedgang. Også kjent er den 41 meter høye statuen av den tamilske poeten og filosofen Valluvar fra rundt 500 e.Kr., også kjent som Thiruvalluvar. I tillegg finnes Vivekananda Rock Memorial, eller bergminnesmerket, beliggende på to bergknauser 500 meter utenfor kysten. 

Kanyakumari er et mål for hindupilegrimer,og på selve sørspissen av India står det et hindutempel viet gudinnen Devi Kanya Kumari. På stedet for det nevnte bergminnesmerket sør for spissen finnes det et moderne hindutempel viet Vivekananda (1863–1902),  som omtales som den som bragte vedanta-læren fra India til Vesten. Store mengder pilegrimer drar også til «Sunset Point», solnedgangsstedet, for å se solnedgangen i vest over Det arabiske hav.

## Referanser


## Eksterne lenker
*
Norsk Aarbok

**Norsk Aarbok** kom ut første gang i årene 1920–39 etter initiativ fra Torleiv Hannaas, som redigerte årboka fram til han døde i 1929. Gustav Indrebø og Lars Eskeland redigerte 1930-årgangen sammen; siden var Indrebø redaktør alene. Norsk Aarbok kom med i alt 19 årganger (ikke 1937) til og med 1939. Årboka stoppet med ufred og okkupasjon.

Boka var et viktig skrift for målrørsla, og et samlingsmerke for målfolk som holdt på den klassiske nynorsken, høgnorsken.

I 2005 kom så første årgang av årboka i en ny rekke, nå som **Norsk Årbok**. Utgiver er Høgnorskringen.

## Referanser


## Eksterne lenker
* Nettsted for Norsk Årbok
* Innholdslista fra 2005 til i dag
Alu Alkhanov

**Alu Dadasjevitsj Alkhanov** (født 20. januar 1957) var president i Tsjetsjenia fra august 2004 til 15. februar 2007, da Vladimir Putin utnevnte ham til visejustisminister for Russland og dekorerte ham med fortjenesteordenen for fedrelandet. Ramzan Kadyrov tok over som president. 

## Biografi
Han ble født i Kasakhstan. Senere kom familien tilbake til Tsjetsjenia. Han avsluttet politiskolens transportlinje i Mogilev. Etter militærtjeneste  begynte han å jobbe i politiet i 1984. Han avsluttet politihøyskolen i Rostov etterpå og ble ansatt som assisterende direktør for transport avdelingen i Tsjetsjenia. I april 2003 ble han ansatt av Akhmad Kadyrov som innenriksminister. Etter at Akhmad Kadyrov ble drept 9. mai 2004, fikk han hjelp av Kreml for å nominere sitt kandidatur til president. I politisk valg i august 2004 fikk han 85,25 %. Observatører fra EU rapporterte om grove uregelmessigheter i valget.
Høgnorskringen

**Høgnorskringen** er en heller løs sammenbundet ring av høgnorskvenner, spredt omkring i landet, med sete i Oslo. 

Laget ble dannet i 1994 etter forarbeid av blant andre den tidligere redaktøren for *[[Vestmannen]]*, Jostein Krokvik. Meningen var først og fremst å vekke til live Sunnmøre Høgnorsklag, men siden folk meldte seg fra også andre kanter, var dette navnet lite egnet, og man endte med det landsdekkende navnet Høgnorskringen.

Laget gir ut *Høgnorsknytt* og *[[Norsk Årbok]]*. Formann er Ole Kristian Grønneng. Laget er med i sammenslutningen Ivar Aasen-sambandet.

## Referanser


## Eksterne lenker
* 
*
Mensendieck

**Mensendieck** er en behandlingsmetode utviklet av dr.med. Bess Mensendieck. Hun var opptatt av kroppens daglige bevegelser og omgivelsenes innvirkning på kropp og sinn.

Etter mensendieckmetoden gis pasienten behandling for sine symptomer/plager basert på en analyse av mulige årsakssammenhenger. Dette er i de fleste tilfeller avgjørende for at behandlingen skal få en varig effekt. Målet med behandlingen er redusert smerte og bedring av funksjonsnivå ved bevisst endring av belastning og bevegelsesmønster.

For å nå dette målet, gis pasienten innsikt i de fysiske årsakssammenhenger, såvel som fysiske og sosiale faktorer, og hvordan disse forhold influerer på kroppsholdning og dermed kroppsbelastning.

## Mensendieckfysioterapi
Mensendieckfysioterapi er en aktiv øvelsesterapi der bløtvevsbehandling og avspenning er integrert. Øvelsene er alltid individuelt tilpasset og fremmer muskulær balanse.

Mensendieckfysioterapi er også en forebyggende metode idet pasienten lærer hva vedkommende selv kan gjøre for å forebygge plager i muskel- og skjelettsystemet.

## Elementer
Mensendieckmetoden kan sees som en prosess som inneholder følgende elementer:
* Informasjon/læring
* Bevisstgjøring/opplevelse
* Instruksjon/korrigering
* Instruksjon av enkle øvelser / dagligdagse funksjoner og koordinasjoner
Rincón

**Rincon** kan referere til
* Den brasilianske fotballspilleren Carlos Eduardo de Castro Lourenço.
* Landsbyen Rincón på Bonaire.
Bonnier

**Bonnier AB** (IPA: [ˈbʊnˈniːr]; Også kjent som **Bonnier Group**) er et familieeid mediekonsern med base i Sverige. Det har virksomhet  i mer enn 20 land, med vekt på Nord-Europa. Bonnierkonsernet omfatter ca. 150 foretak. Blant disse er *[[Dagens Nyheter]]*, *[[Expressen]]*, *[[Dagens Industri]]*, *[[Stockholm City (tidning)|Stockholm City]]*, Bonnier Tidskrifter, Svensk Filmindustri og TV4. Bonnier eier også det norske forlaget Strawberry Publishing og det maltesiske Evoke Gaming.

Direktør og konsernsjef er Jonas Bonnier.

## Forretningsområder
*Bonnier Books – omfatter forlag, bokklubber og nettbokhandler.
*Bonnier Magazine Group – omfatter tidsskriftsforlag.
*Bonnier Newspapers –  omfatter hovedsakelig dagsaviser.
*Bonnier Business Press – omfatter Dagens Industri og dens europeiske søsteraviser.
*Bonnier Entertainment – omfatter foretak innenfor etermedier, samt musikk og film.

## Eksterne lenker
*
ESP

**ESP** kan sikte til:

* ESP Guitars
* Ekstrasensorisk persepsjon &ndash; synsk evne 
* Elektronisk stabilitetskontroll &ndash; *Electronic Stability Program*
* Eric Singer Project
* E.S.P. (Miles Davis-album) &ndash; Jazzalbum med Miles Davis fra 
* E.S.P. &ndash; EP av gruppa 22.
* ISO 3166-1 alfa-3-koden til Spania
Nr. 13

***Nr. 13*** er en norsk komiserie som gikk på NRK1 i 1998, 1999 og 2001. Handlingen var lagt til en gammel bygård på Oslos østkant. Serien ble sendt på lørdagskveldene. 

Bak serien stod Andreas Markusson. Bo Hermansson hadde regien på de fleste episodene, men Berit Nesheim regisserte fire episoder av den siste sesongen. De fleste episodene ble skrevet av Andreas Markusson, men Kjetil Indregaard, Siv Rajendram og Terje Solli bidro også med manus til noen episoder. 

Serien var en egenproduksjon fra NRK Drama og bygde på scenesuksessen *17. mai*, som gikk på Oslo Nye Teater i 1997.

Serien ble tildelt Gullruten 2000 for beste situasjonskomedie og såpe.

## Handling
Herr og fru Skau (Aud Schønemann og Helge Reiss) er et gammelt ektepar som har drevet renseriet i første etasje i en mannsalder. Nå har de bestemt seg for å selge renseriet, siden Herr Skau sliter med hukommelsen og de begge begynner å bli gamle. Den eiegode fru Skau er for øvrig gårdens sosiale midtpunkt og har alltid vaffelrøren og kaffekannen klar når det trengs. Nordlendingen Unn-Berit (Marit A. Andreassen) er en rastløs lærer i 30-årene på evig jakt etter alt som kan gi livet mening – fra new age og frittgående høner og magedans. Mer enn noe annet drømmer hun om mann og barn. For tiden bor hun sammen med en litauisk jazzmusiker som hun har truffet på "Dans for fred"-seminar i Finland.

Roger (Geir Kvarme) er jevnaldrende med Unn-Berit. Han er fraskilt weekendpappa, tidligere drosjesjåfør og nå arbeidsledig – med andre ord ikke noe bilde på suksess, men ikke desto mindre proppfull av selvskryt og fordommer. Ahmed Rashid (Behruz Arshi) er gårdens iherdige pakistanske vaktmester. Han er konstant overarbeidet, og hans evige strev står i grell kontrast til Rogers dårlig kamuflerte arbeidsvegring.

I andre faste roller møter vi Tobias Fosheim Wienskol som Rogers sønn Tobias, og Hans Rønningen som Unn-Berits samboer Leck. I den tredje og siste sesongen ble også Brit Elisabeth Haagensli en del av besetning i rollen som Rashids forlovede, Lillian. som flytter til gården for å jobbe på renseriet. 

## Rollebesetning

## Episoder

## Bemerkninger

* I episode "Vindu mot bakgården" er store deler av handlingen likt som filmen ''Vinduet mot bakgården'' (Engelsk: *Rear Window*) med James Stewart og Grace Kelly fra 1954.

## Referanser
Lengde uten tilløp

**Lengde uten tilløp** (også kalt **stille lengde**) er en hoppøvelse i friidrett. Øvelsen går ut på å hoppe så langt som mulig fra en opphøyet «plattform» eller «satsbrett» til en matte (ofte turnmatte).

## Utførelse
Utøveren skal stå på begge bein, det er lov å ha tåa over kanten, hun bøyer seg og satser med kraftig armsving. Det skal ikke være noen form for vridning eller dobbeltsats med føttene. Det måles fra kanten av satsplattform til hæl på bakerste fot. Utøveren skal lande på beina, faller utøveren bakover vil det måles fra den delen av kroppen som havner nærmest satsplattformen. Lengde uten tilløp var en olympisk øvelse fra 1900 til 1912. Lengde uten tilløp finnes på det nasjonale mesterskapsprogrammet innendørs (men ikke utendørs). Den norske rekorden på 3,71&nbsp;m av Arne Tvervaag fra 1968 var beste notering i verden, notert i Guinness rekordbok. Denne bestenoteringen sto i 47 år, helt til den amerikanske fotballspilleren Byron Jones i 2015 hoppet 3,74 m (12.3).

Øvelsen er en relativt enkel øvelse, med forholdsvis få feilmarginer og høy reliabilitet. Lengde uten tilløp er gjerne nyttet som testøvelse for spenst til idrettsutøvere fra mange idretter. I treningskretser prates det om vektløftere med hopp opp mot 4 meter (bør tas med en stor klype salt). Øvelsen har også blitt utført på en måte der utøveren holdt vekter som økte kraften i armsvinget. Ubekreftede historier forteller om hopp på over 4 meter med denne teknikken.

### Topp ti i Norge - Menn
(Nr 1 per desember 2022, øvrige per 1. januar 2007)

### Topp ti i Norge - Kvinner
(Nr 1 per desember 2022, øvrige per 1. januar 2007)

## Referanser


## Se også
* Friidrett
* Lengdehopp

## Eksterne lenker
* Rekorder - norsk friidrett
Richard Birkeland

**Richard Birkeland** (født 6. juni 1879 i Farsund, død 10. april 1928 i Kristiania) var en prisbelønt norsk matematiker, den første som holdt forelesning ved NTH.

Etter eksamen i bygg ved Kristiania tekniske skole, der han lærte matematikk av Elling Holst,  tok han examen artium 1901 og lærte mer matematikk hos Henri Poincaré, Picard og Goursat i Paris, samt hos David Hilbert og Felix Klein ved Georg-August-Universität Göttingen.  Fra 1903 til 1908 var han i vegvesenet og tegnet broer og veier. Før han i 1910 ble professor i matematikk ved det nye Norges tekniske høgskole i Trondheim, var han lærer ved sin gamle Kristiania tekniske skole ett år, universitetsstipendiat i matematikk fra 1908 til 1910, med det resultat at han i 1909 leverte sin avhandling om differensialligninger ved Det Kongelige Frederiks Universitet som det het da. Den var på fransk og het *Sur certaines singularités des équations différentielles*. Det ble lite forskning etter han ble viserektor 1916–17 og rektor der 1920–23, så han  flyttet  til Oslo, der han var professor i anvendt matematikk fra 1923 til han døde. Han var faglig meget allsidig, men er mest kjent for arbeider om algebraiske likninger og hypergeometriske funksjoner. 

Richard Birkeland var den som først fikk idéen til stiftelsen av Norsk matematisk forening 1918. Professor Birkeland var den første til å holde en forelesning ved NTH. Dette skjedde mandag 19. september 1910. Denne historiske hendelsen fant sted i auditorium C, og faget var matematikk.

Han var sønn av Theodor Birkeland (1834–1913) og Therese Karoline Overwien (1846–83). Faren var kjøpmann i Farsund og moren døde i barselseng. Richard var søskenbarn til fysikkprofessor Kristian Birkeland (1867–1917).  I 1909 giftet Richard seg med Agnes Hoff (1883–1980).  Sønnen Øivind (1910–2004) ble sivilingeniør fra NTH og byggforsker.

Han mottok Fridtjof Nansens belønning for fremragende forskning, ble tildelt St. Olavs Orden og fikk i 1973 oppkalt Richard Birkelands vei på Gløshaugen i Trondheim etter seg.
## Utgivelser
* 
* 
## Verv
* NTH, viserektor 1916–17, rektor 1920–23
* komité for opprettelse av lærerhøyskolen i Nidaros
* Statens forskningsfond, komiteen
* Trondhjems boligråd, formann
* Trondhjems folkebibliotek, i styret
* Trondhjems polytekniske forening, formann (fikk hederstegnet)
* Studentersamfundet i Trondhjem, kansler av ordenen «De Sorte Faars Ridder Skab» og utropt til «Gouvernør over Værdalen»
* Norsk matematisk forening, medstifter 1918 og viseformann noen år
* Husfar / styreleder, Blindern Studenterhjem, Oslo 1926-28.

## Referanser
Ølagent

**Ølagenten** var vanligvis lager- og salgsrepresentant for ett av de større bryggeriene og førte brus og leskedrikker i tillegg. 

Etter at forbudstiden ble slutt i 1927/28 ble styring av alkoholomsetning for øl overlatt den enkelte kommune med edruskapsnemnda som kontrollorgan. Kommunestyrene kunne vedta totalforbud, mens  avstemningsflertall i en folkeavstemning kunne løfte dette. Utover landet ble etterhvert mange ordninger innført. Noen lot en agent ha eneretten til ølsalg.
Bonnier (slekt)

**Bonnier** er en svensk-jødisk slekt, kjent for konsernet Bonnier. Slektens medlemmer har vært aktive som bokhandlere, bokforleggere og også innenfor avisbransjen og andre massemedier fra begynnelsen av 1800-tallet. Navnet Bonnier tok Gerhard Bonnier efter at han i 1801 flyttet til Danmark, hvor han begynte som bokhandler. Navnet er en fransk versjon av det tyske fornavnet Gutkind.

## Kjente familiemedlemmer

* Gerhard Bonnier (1778–1862)
* Adolf Bonnier (1806–1867)
* Albert Bonnier (1820–1900), forlegger
* David Bonnier (1822–1881)
* Karl Otto Bonnier (1856–1941), sønn av Albert Bonnier, forlegger
* Eva Bonnier (1855–1909), datter av Albert Bonnier, kunstner
* Tor Bonnier (1883–1976), sønn av Karl Otto Bonnier, forlegger
* Åke Bonnier (1886–1979), sønn av Karl Otto Bonnier, forlegger
* Gert Bonnier (1890–1961), sønn av Karl Otto Bonnier, forsker
* Kaj Bonnier (1901–1970), sønn av Karl Otto Bonnier, forlegger

* Albert Bonnier Jr. (1907–1989), sønn av Tor Bonnier, forlegger
* Joakim Bonnier (1930–1972), sønn av Gert Bonnier, racerbilsjåfør
* Gerard Bonnier (1917–1987), forlegger, sønn av Åke Bonnier
* Lukas Bonnier (1922–2006), sønn av Tor Bonnier, direktør for Åhlén & Åkerlunds forlag

* Karl-Otto Bonnier (født 1943), sønn av Gerard Bonnier
* Eva Bonnier (født 1945), datter av Gerard Bonnier, forlegger
* Pontus Bonnier (født 1954), sønn av Gerard Bonnier
* Åke Bonnier jr. (født 1957), sønn av Gerard Bonnier
* Jeanette Bonnier (1934–2016), datter av Albert Bonnier jr., journalist
* Carl-Johan Bonnier (født 1951), styreleder i Bonnier Holding AB
* Jonas Bonnier (født 1963), sønn av Lukas Bonnier, avisforlegger
* Albert Bonnier (født 1954), bror til Carl-Johan Bonnier
* Hans-Jacob Bonnier, bror til Carl-Johan Bonnier

## Litteratur om Bonnierfamilien
* Per Gedin: *Litteraturens örtagårdsmästare*. Karl Otto Bonnier och hans tid ISBN 91-0-010076-5
Ole Henrik Moe

:*For komponisten og fiolinisten, se [[Ole-Henrik Moe]]*

**Ole Henrik Lindeman Moe** (født 11. januar 1920 på Lillehammer, død 29. juli 2013) var en norsk pianist og kunsthistoriker.

Moe studerte ved Sorbonne og ved Universitetet i Oslo inntil 1943, da han ble arrestert av de tyske okkupantene. Fra 1943 til 1945 satt han i konsentrasjonsleiren Sachsenhausen. Han hadde magistergrad i kunsthistorie fra Universitetet i Oslo, og hadde også studert kunsthistorie og musikk ved Columbia University og Princeton University i USA.

I 1946 debuterte han som pianist. Fra 1966 til 1989 var han direktør ved Henie-Onstad Kunstsenter.

Moe ble i 1980 ridder 1. klasse av St. Olavs Orden. Han var kommandør av den franske Ordenen for kunst og litteratur.  I 1995 fikk han Norsk kulturråds ærespris.

Han var barnebarn av sogneprest Ole Moe, bror til arkeologen Anne Stine Ingstad og far til komponisten Ole-Henrik Moe.

## Bibliografi (ufullstendig)
* *Det romantiske Norge* &ndash; sakprosa (1964)
* *Frankrikes evige kunst &ndash; sakprosa (1988)
* *Sangen om Norge. Natur og naturfølelse i norsk malerkunst fra 1814 til idag* &ndash; sakprosa (1989)
* *Lars Hertervig* &ndash; sakprosa (1989)
* *Anna-Eva Bergman, Liv og verk'' &ndash; sakprosa (1990)

## Utmerkelser og priser
* Ridder 1. klasse av St. Olavs Orden 1980
* Deltagermedaljen
* Norsk kulturråds ærespris 1995
* Ordenen for kunst og litteratur 1985

## Referanser


## Eksterne lenker
* Henie Onstad Kunstsenter
* Store norske leksikon
* Henie Onstad Kunstsenter, 'Vi minnes Ole Henrik Moe'
Edith Roger

**Edith Roger** (født 29. mai 1922 i Son, død 24. februar 2023) var en norsk danser, koreograf og teaterinstruktør.

Faren drev bilverksted og de flyttet til Oslo der Edith lærte klassisk ballett hos Rita Tori (1908–1967) og under den andre verdenskrig litt fridans hos Gerd Kjølaas (1909–2000). Roger debuterte som danser i 1945 hos Kjølaas, men hadde også egne oppsetninger i Stavanger dette frigjøringsåret og ble engasjert ved revyen Chat Noir. Derpå var hun ved den Birgit Cullberg-ledete Svenska Dansteatern til 1948 da hun ble med i Ny Norsk Ballett. Fra 1958 var hun ved den nystartede Operaballetten på Den Norske Opera, der hun ble den første med avskjedsforestilling i den Kjølaas-koreograferte *Markisen*, oppført i oktober 1964. Hun danset videre, og var *Mor Åse* i NRK-produksjonen over Birgit Cullbergs Peer Gynt-ballett i 1966.

Hun er også kjent for sitt arbeide som koreograf, blant annet ved Festspillene i Bergen i 1958 og 1969. Fra 1967 til 1997 var hun instruktør ved Nationaltheatret, og ble omtalt som en fornyer av norsk regikunst.

I 1985 ble Roger utnevnt til ridder av 1. klasse av St. Olavs Orden. I 2002 fikk hun Norsk kulturråds ærespris.

## Priser
* 1985 Ridder 1. klasse av St. Olavs Orden
* 2002 Norsk kulturråds ærespris
* 2005 Senter for Dansekunsts Ærespris
* 2010 Heddas ærespris

## Referanser




## Eksterne lenker
*
Brioni-avtalen

**Brioni-avtalen** ble underskrevet på øya Brijuni (Brioni), på kysten av Kroatia, 7. juli 1991. Avtalen var mellom Slovenia, Kroatia og Den sosialistiske føderale republikken Jugoslavia. Avtalen var sammensatt av EU.

Som følge av avtalen stoppet SFRJ all aktivitet på slovensk territorium og dermed avsluttet de Slovenia-krigen. Slovenia og Kroatia var også pålagt å skrinlegge alle aktiviteter rundt uavhengighet i en periode på tre måneder.
Quang

**Quang** er et vienamesisk mannsnavn som betyr «tydelig» eller «klar».

## Utbredelse

|}

## Kjente personer med navnet
* Thích Quảng Độ (1928&ndash;), buddhistisk munk fra Vietnam, vinner av Raftoprisen i 2006
* Tran Quang Hai (1944&ndash;), vietnamesisk musiker

## Referanser


## Eksterne lenker
*
Åga Idrettslag

**Åga Idrettslag** ble stiftet i 1945. Klubben ligger i bydelen Åga/Hauknes i Mo i Rana. 

Fakta om Åga IL pr februar 2022:

* Ca 550 betalende medlemmer.
* Over 30 fotballag i aldersbestemte klasser sesongen 2021
* Over 50 trenere
* Arrangerer Håkon Herman Hansen minnecup hvert år i august.
* Laget er aktiv innen barneidrett.
* To turmarsjer arrangeres hvert år. Romjulsmarsjen og Hauknestindmarsjen.
* Aktiv langrennsgruppe rundt 30 medlemmer.
* Skiaktiviteter så lenge det er snø.
* 1 stk kunstgressbane med tribuneanlegg
* 1 stk fotballhall
* 1 stk 7'er bane, fotball
* 1 stk 5'er eller 7'er bane for fotball under utbygging.
* Skøyteis 
* Lysløype
* 2 stk klubbhus. Fotballhuset og skihuset.

## Eksterne lenker
*Åga IL's offisielle hjemmeside 
*Norges Fotballforbund: Åga IL - Fotball
Ante Marković

**Ante Marković** (født 25. november 1924 i Konjic, Kongeriket Jugoslavia, død 28. november 2011) var den siste statsminister i Den sosialistiske føderale republikken Jugoslavia. Han var bosnisk-kroat.

## Referanser